Id-Deċiżjoni tal-Kummissjoni
tad-19 ta’ Jannar 1987
dwar il-lista ta’ l-istabbilimenti fiċ-Ċile approvati għall-għan ta’ importazzjoni ta’ laħam frisk fil-Komunità
(87/124/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità 30 Ekonomika Ewropea,
Wara li kkunsidrat id-Direttiva tal-Kunsill 72/462/KEE tat-12 ta’ Diċembru 1972 dwar il-problemi ta’ spezzjonijiet dwar saħħa u dawk veterinarji waqt l-importazzjoni ta’ annimali ta’ l-ifrat u majjali u laħam frisk minn pajjiżi terzi [1], kif emendat l-aħħar bid-Direttiva 86/469/KEE [2], u partikolarment Artikoli 4(1) u 18 (1) tiegħu,
Billi stabbilimenti f’pajjiżi terzi ma jistgħux jiġu awtorizzati biex jesportaw laħam frisk lill-Komunità sakemm ma jissodisfawx il-kondizzjonijiet ġenerali u speċjali preskritti fid-Direttiva 72/462/KEE;
Billi fuq il-bażi ta’ l-ewwel spezzjoni l-ebda stabbiliment fiċ-Ċile ma ġie ġudikat sodisfaċenti;
Billi spezzjoni oħra mwettqa skond l-Artikolu 5 tad-Direttiva 72/462/KEE u Artikolu 2(1) tad-DeċIżjoni tal-Kummissjoni 86/474/KEE tal-11 ta’ Settembru 1986 dwar l-implimentazzjoni ta’ spezzjonijiet fuq il-post li jridu jitwettqu rigward l-importazzjoni ta’ annimali ta’ l-ifrat u majjali u laħam frisk minn pajjiżi mhux membri [3] uriet li l-istandard ta’ iġjene fi stabbiliment wieħed ġie mgħolli u għalhekk jista’ jitqies bħala sodisfaċenti;
Billi dan l-istabbiliment jista’, f’dawn iċ-ċirkostanzi, jiġi nkluż f’lista ta’ stabbilimenti awtorizzati għall-esportazzjoni lil-Komunità;
Billi importazzjoni ta’ laħam frisk mill-istabbiliment li jidher fl-Anness jibqa’ suġġett għad-dispożizzjonijiet preskritti band’ oħra u għad-dispożizzjonijiet ġenerali tat-Trattat; billi partikolarment, importazzjoni minn pajjiżi terzi u dispaċċ lejn Stati Membri oħra ta’ ċerti kategoriji ta’ laħam, bħal ma hu l-laħam li jkun fih residwi ta’ ċerti sustanzi, huma koperti minn regoli armoniżżati tal-Komunità, li għadhom mhumiex implimentati kompletament;
Billi l-miżuri previsti f’din id-Deċiżjoni huma bi qbil ma’ l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
1. L-istabbiliment fiċ-Ċile li jidher fl-Anness huwa b’dan approvat għall-importazzjoni ta’ laħam frisk fil-Komunità skond l-Anness imsemmi.
2. Importazzjonijiet mill-istabbilimenti elenkati fl-Anness għandhom jibqgħu suġġetti għad-dispożizzjonijiet veterinarji Komunitarji preskritti band’ oħra.
Artikolu 2
L-Istati Membri għandhom jipprojbixxu importazzjonijiet ta’ laħam frisk li jiġi minn stabbilimenti li ma jidhrux fl-Anness.
Artikolu 3
Din id-Deċiżjoni għandha tapplika b’effett mill-15 ta’ Jannar 1987.
Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fid-19 ta’ Jannar 1987.